stanford-oval/wikipedia huggingface dataset:
John Wensink

| John Wensink |
| --- | --- |

Henkilötiedot
Syntynyt: 1. huhtikuuta 1953 (ikä 71) Cornwall, Ontario, Kanada
Kansalaisuus:   Kanada  Alankomaat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  90 kg
Pelaajaura
Pääsarjaura:  1970–1985
Seurat:  Cornwall Royals St. Louis Blues Rochester Americans Denver Spurs Boston Bruins Québec Nordiques Colorado Rockies Wichita Wind New Jersey Devils Nijmegen Devils
NHL-varaus:  104. varaus, 1973 St. Louis Blues
John Wensink (s. 1. huhtikuuta 1953 Cornwall, Ontario) on kanadalainen entinen jääkiekkoilija ja -valmentaja, joka pelasi kausien 1973–1983 aikana 446 NHL-ottelua St. Louis Bluesissa, Boston Bruinsissa, Québec Nordiquesissa, Colorado Rockiesissa ja New Jersey Devilsissa. Hän teki tehopisteet 72+74=146 ja istui peräti 842 jäähyminuuttia. St. Louis Blues varasi Wensinkin NHL:ään vuoden 1973 seitsemännellä kierroksella varausnumerolla 104.
NHL:ssä Wensink oli kovaluontoinen pelaaja, joka loukkaantuneenakin saattoi olla mukana pukeutuneena kokoonpanossa pelkästään penkillä vastustajia pelottelemassa. Wensink oli hollantilaisten George Wensinkin ja Nellie Bleyenbergin poika ja hän siirtyi NHL-uransa jälkeen pelaaja-valmentajaksi Alankomaihin Nijmegen Devilsiin. Hän pelasi yhden kauden (1984–1985) ja vain 14 ottelua (tehoin 15+12=27). Wensink pelasi vuoden 1989 jääkiekon maailmanmestaruuskisojen C-sarjassa Alankomaiden maajoukkueessa tehoin 3+5=8 seitsemässä ottelussa. Vuosina 1996–1998 hän oli NAHL:n St. Louis Stingin pää- ja apuvalmentajana.
Jaylon Tate

| Jaylon Tate |
| --- | --- |
 Tate vuonna 2013.
Henkilötiedot
Koko nimi:  Jaylon Tate
Syntynyt: 16. tammikuuta 1995 (ikä 29) Chicago, Illinois, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  190 cm
Paino:  81 kg
NBA-varaus:  ei varattu 2017
Pelaajaura
Yliopistojoukkueet
2013–2017:  Illinois (Urbana–Champaign)
Seurajoukkueet
2017–2018 2018–2019 2019–:  Niagara River Lions Tampereen Pyrintö BK Ventspils
Jaylon Tate (s. 16. tammikuuta 1995 Chicago, Illinois) on yhdysvaltalainen koripalloilija, pelipaikaltaan pelintekijä. Hän on pelannut ammattilaisurallaan Kanadassa, missä hän oli NBL Canadan vuoden 2018 syöttökuningas ja valittiin sarjan vuoden tulokkaaksi, Suomen pääsarjassa saavuttaen maan cupissa hopeaa, ja latvialaisessa BK Ventspilsissä.
Pelaajaura

Tate pelasi yliopistokoripalloa Illinois’ssa vuosina 2013–2017.
Yliopistovaiheensa päätettyään Tate siirtyi ammattilaiseksi. Hän pelasi ensimmäisen kautensa Kanadan NBL-liigassa Niagara River Lionsissa. Tate teki kauden aikana 13,4 pistettä ja antoi 7,6 korisyöttöä, sarjan eniten, ottelua kohden. Hänet valittiin kauden päätteeksi NBL:n vuoden tulokkaaksi.
Kesällä 2018 Las Vegasissa pidetyllä leirillä Tate kiinnitti Suomen pääsarjassa pelanneen Tampereen Pyrinnön huomion. Heinäkuussa Tate teki Pyrinnön kanssa yksivuotisen sopimuksen. 23. marraskuuta 2018 Tate antoi ottelussa Kobria vastaan 15 koriin johtanutta syöttöä, mikä sivusi Pyrinnön seuraennätystä. Runkosarjassa Tate teki ottelua kohden 15,0 pistettä ja antoi 4,8 korisyöttöä, kolmen pisteen koreissa hän onnistui yli 40-prosenttisesti. Pyrintö sijoittui runkosarjassa viidenneksi mutta putosi pudotuspelivaiheessa heti puolivälierissä. Suomen cupissa Pyrintö eteni loppuotteluun, jossa Taten 19 pisteestä huolimatta Pyrintö hävisi Salon Vilppaalle.
Heinäkuussa 2019 Tate siirtyi yksivuotisella sopimuksella latvialaiseen BK Ventspilsiin, joka osallistui myös Mestarien liigan karsintoihin.
Pelityyli ja ominaisuudet

Pyrinnön päävalmentaja Sami Toiviaisen mukaan Tatella on luontaiset pelintekijän kyvyt: hän pystyy syöttämään palloa tehokkaasti ja johtamaan peliä. Toiviainen painotti kuitenkin Taten pystyvän myös itse korintekoon.
Aiheesta muualla

Wikimedia Commonsissa on kuvia tai muita tiedostoja aiheesta .
Jaylon Tate Basketball Player Profile eurobasket.com (englanniksi)
Jérôme Gapangwa Nteziryayo

Jérôme Gapangwa Nteziryayo (s. 1. tammikuuta 1942) on kinshasankongolainen roomalaiskatolinen piispa. Hänet vihittiin papiksi Uviran hiippakuntaan 20. elokuuta 1972 ja nimitettiin saman hiippakunnan piispaksi 1. heinäkuuta 1985. Gapangwa Nteziryayon konsekroi 20. lokakuuta Aloys Mulindwa Mutabesha Mugoma Mweru, jota avustivat Léonard Dhejju ja Faustin Ngabu.
Gapangwa Nteziryayo erosi tehtävistään 10. kesäkuuta 2002.
John Werket

| Mitalit | Mitalit | Mitalit |  |
| --- | --- | --- | --- |
|  John Werket vuonna 1972 kiinalaisluistelijoiden kanssa. |  John Werket vuonna 1972 kiinalaisluistelijoiden kanssa. |  John Werket vuonna 1972 kiinalaisluistelijoiden kanssa. |  |
Maa:   Yhdysvallat
Miesten pikaluistelu
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Helsinki 1948 | yhteispisteet |  |
|  Pronssia | Eskilstuna 1950 | yhteispisteet |  |
John "Johnny" Roland Werket (8. lokakuuta 1924 Saint Paul, Minnesota – 4. kesäkuuta 2010 Sun City, Arizona) oli yhdysvaltalainen pikaluistelija.
Werket osallistui kansainvälisiin pikaluistelun mestrauuskisoihin vuosina 1948-56. Hän saavutti kaksi kertaa yleisluistelijoiden MM-kisoissa mitalin - vuoden 1948 kisoissa Helsingissä hopeaa ja vuoden 1950 kisoissa Eskilstunassa pronssia. Werketin saavutus oli amerikkalaisittain paras yleisluistelijoiden MM-kisoissa aina vuoteen 1977, jolloin Eric Heiden ohitti suorituksillaan sen.
Hän osallistui kolmiin olympialaisin, joissa parhaaksi sijoitukseksi tuli vuoden 1948 St. Moritzin kisojen 1500 metrin kuudes sija.
Werketin uran parhaiksi ajat eri matkoilla olivat:
500 m –   42.0 (1956)
1500 m – 2:16.1 (1956)
5000 m – 8:44.6 (1950)
10000 m –18:10.2 (1950)
Werket valmistui Roosevelt High Schoolista Minneapolissa, jonka jälkeen hän osallistuiu toiseen maailmansotaan laskuvarjojoukoissa. Hän suoritti tutkinnon Augsburg Collegessa vuonna 1949. Sukujuuriltaan norjalainen Werket tapasi tulevan vaimonsa urheilumatkallaan Norjan Hamarissa. Urheilu-uransa jälkeen Werket toimi valmentajana. Hän valmensi vuoden 1972 talviolympialaisiin amerikkalaisia Eric Heideniä ja Diana Holumia. Siviiliurallaan hän oli johtotehtävissä energiateollisuuden palveluksessa, josta hän eläköityi 32-vuotisen työuran jälkeen vuonna 1983 ja muutti Arizonan Sun Cityyn.
Werket kuoli 4. kesäkuuta 2010 Arizonassa, 85-vuotiaana.
Joka päivä koko päivä

| Joka päivä koko päivä Elastinen |
| --- | --- | --- |

Studioalbumin tiedot
 Julkaistu: 26. huhtikuuta 2013
 Tuottaja(t): Elastinen
 Tyylilaji: rap, pop
 Kesto: 49.27
 Levy-yhtiö: Rähinä Records
Listasijoitukset
  Suomen virallinen lista: 4.
Elastisen muut julkaisut
| E.L.A. 2007 | Joka päivä koko päivä 2013 | Rauhassa 2015 |
Singlet albumilta Joka päivä koko päivä
 ”Iisii” Julkaistu: 13. helmikuuta 2013  ”Hallussa” Julkaistu: 24. huhtikuuta 2013  ”Kerrankin” Julkaistu: 22. heinäkuuta 2013  ”Uus” Julkaistu: 25. lokakuuta 2013
Joka päivä koko päivä on rap-artisti Elastisen neljäs sooloalbumi, joka julkaistiin 26. huhtikuuta 2013. Rähinä Recordsin kautta julkaistu albumi sijoittui parhaimmillaan Suomen virallisen albumilistan neljännelle sijalle.
Kappaleista ”Iisii”, ”Hallussa”, ”Loppuviikko”, ”Kerrankin” ja ”Uus” kuvattiin musiikkivideot.
Singlet

Albumin ensimmäinen single ”Iisii” julkaistiin 13. helmikuuta 2013. 24. huhtikuuta 2013 julkaistiin toinen single ”Hallussa”, jolla vierailee Jontte Valosaari. Albumin kappale ”Loppuviikko” nousi parhaimmillaan Suomen virallisen singlelistan 12. sijalle., vaikka sitä ei missään vaiheessa julkaistu erillisenä singlenä. Kolmas virallinen single ”Kerrankin” julkaistiin 22. heinäkuuta 2013. 25. lokakuuta julkaistiin neljäs single ”Uus”, jolla vierailee Lauri Mikkola.
Kappaleet

Ei vaihtoehtoi – 3.56
Hallussa – 3.31  (mukana Jontte Valosaari)
Kunnon ukkoi – 3.53  (mukana Timo Pieni Huijaus)
Iisii – 3.12
Kerrankin – 3.47
Tie vie – 4.52
Menisit jo (Ovet paukkuu 2) – 3.03
Uuteen nousuun – 3.24
Rikki – 3.34
Turpa kii – 4.18  (mukana Andu)
Uus – 3.38  (mukana Lauri Mikkola)
Loppuviikko – 4.07  (mukana Uniikki, Timo Pieni Huijaus, Tasis & Spekti)
Painajaisia – 4.10
Arvostelut

Demi:
Hifimaailma: positiivinen
Aiheesta muualla

Albumin arvostelu Keskisuomalaisen sivustolla (Arkistoitu – Internet Archive)
Indigot

| Indigot |
| --- | --- |
 Väri-indigon (Indigofera tinctoria) kukintoja.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Indigot Indigofera  L.
Synonyymit
 Bremontiera DC. 
Katso myös
   Indigot Wikispeciesissä   Indigot Commonsissa 
Infobox OKNimi-testi OK: 
Piirros lajista Indigofera suffruticosa.
Indigot (Indigofera) on hernekasvien heimon kolmanneksi suurin kasvisuku noin 700 lajillaan. Nimensä mukaisesti suvun eräistä lajeista saadaan sinistä väriainetta, indigoa.
Ulkonäkö ja koko > Kasvutapa ja lehdet

Indigot ovat joskus yksi-, mutta tavallisemmin monivuotisia ruohovartisia kasveja, pensaita tai pieniä puita. Monet kasvinosat ovat harvakarvaisia. Ehytlaitaiset lehdet ovat tavallisesti parilehdykkäisiä, eräillä lajeilla yksinkertaisia tai sulkamaisia. Lehtirauhaset puuttuvat usein. Korvakkeet pysyvät kasvissa pitkään tai putoavat aikaisin.
Ulkonäkö ja koko > Kukat ja hedelmät

Indigojen kukat sijaitsevat yksittäin lehtihangoissa tai niistä kasvavissa terttumaisissa tai tähkämäisissä kukinnoissa yhdessä aikaisin putoavien suojuslehtien kanssa. Kansilehdet puuttuvat.
Kaksineuvoisilla, viisiteräisillä ja vastakohtaisilla kukilla on kaksinkertainen kehä. Viisi verholehteä ovat kasvaneet yhteen kellomaiseksi tai kuppimaiseksi muodostelmaksi. Viisi verhiöhammasta ovat tavallisesti samanpituisia; alin voi olla pidempi. Terälehdet ovat tavallisesti vaaleanpunaisia, punaisia tai oransseja, joskus valkoisia tai keltaisia. Purjeen tyvi on lyhytokainen. Venhossa on usein kapeiden siipien kanssa yhteen kasvanut kannus. Kymmenestä heteestä yhdeksän on yhteenkasvaneita. Emi sisältää yhden tai useampia siemenaiheita. Suora, tavallisesti karvaton vartalo päättyy pallomaiseen luottiin.
Kukasta kypsyvä hedelmä on pitkähkö tai lyijykynämäinen-kuulamainen palko, joka sisältää 3–4 siementä. Siemenarpi on pieni. Kaksi sirkkalehteä ovat eriparisia.
Levinneisyys

Indigoja esiintyy ympäri maailman lähinnä trooppisilla tai lämpimänlauhkeilla ilmastoalueilla. Suvun päälevinneisyysalue on kuitenkin Afrikassa ja Madagaskarissa, joissa esiintyy yhteensä noin 490 indigolajia.
Luokittelu

Carl von Linnén kuvailema indigojen (Indigofera) suku kuuluu hernekasvien heimoon, Faboideae-alaheimoon ja Indigofereae-tribukseen. Sukuun kuuluu noin 30 sektiota ja 700 lajia.
Käyttö

Eräistä indigolajeista (mm. väri-indigo, Indigofera suffruticosa, Indigofera articulata ja natalinindigo) voidaan uuttaa indigo-nimistä väriainetta; joskus niitä käytetään myös viherlannoitteena tai rehukasveina. Joissakin lajeissa (esim. Indigofera endecaphylla ja Indigofera mucronata) esiintyy indospisiinia, kanavaniinia ja hiptageenihappoa. Nämä myrkylliset yhdisteet aiheuttavat perintövaurioita ja ovat syyllisiä eräisiin hevossairauksiin.
Kuvia

Indigofera decora:
Kasvutapa
Palkoja
Kukinto
Indigofera astragalina:
Kasvutapa
Kukinto
Indigofera ammoxylum
Indigofera australis
Indigofera bracteolata
Indigofera hendecaphylla
Indigofera heterantha
Indigofera pseudotinctoria
Indigofera potaninii
Käännös suomeksi
Jérôme Nday Kanyangu Lukundwe

Jérôme Nday Kanyangu Lukundwe (1929 – 13. kesäkuuta 2011) oli kinshasankongolainen roomalaiskatolinen piispa. Hänet vihittiin papiksi Kongolon hiippakuntaan 27. elokuuta 1962 ja nimitettiin sen piispaksi 16. tammikuuta 1971. Piispaksi vihkiminen seurasi 30. toukokuuta. Pääkonsekraattorina toimi Bruno Torpigliani, jota avustivat Eugène Kabanga Songasonga ja Gustave Joseph Bouve.
Nday Kanyangu Lukundwe jäi eläkkeelle 31. maaliskuuta 2007.
Johan Ferdinand Canth

Jyväskylän seminaarin miesopettajia vuonna 1878. Takarivissä oikealla Canth, vasemmalla puolellaan K. G. Göös
Johan Ferdinand Canth (23. marraskuuta 1835 Siuntio – 13. heinäkuuta 1879 Jyväskylä) oli Jyväskylän seminaarin luonnontieteen lehtori (vuosina 1872−1875 myös seminaarin varajohtaja) ja Minna Canthin aviopuoliso.
Elämä

Johan Ferdinand Canthin vanhemmat olivat Karl Fredrik Canth (1798–1849) ja Anna Forselius (1797–1871). Isä Karl oli Pälkäneen kappalainen.
J. F. Canth valmistui ylioppilaaksi vuonna 1857 ja filosofian kandidaatiksi vuonna 1862. Minna Canthin kanssa hän avioitui Kuopiossa syyskuussa 1865. Jyväskylän seminaarissa työskennellessään vuonna 1871 Canth osti yhdessä kollega, lehtori K. G. Göösin ja samana vuonna Keski-Suomi-lehden perustaneen Heikki Fabian Helmisen kanssa piirilääkäri Wolmar Schildtiltä Jyväskylän kirjapainon, jossa Keski-Suomi-lehteä alettiin painaa. Kirjapaino myytiin myöhemmin Göösin ja Alexander Georg Weilinin (myös jyväskyläläinen opettaja) perustamalle Weilin+Göös-yhtiölle.
Kirjallista tuotantoa

Kemia : koululle ja itsekseen oppimiseksi. Lyhennetty suomennos. (Kirjoitettu yhdessä August Bertheltin kanssa) Jyväskylä : K. Göös ja K., 1872.
Keskustelut toisessa julkisessa Suomen kansakoulukokouksessa / pöytäkirjaan laatinut J. F. Canth. Jyväskylä : Weilin ja Göös, 1873.
Luonnon-opillinen osviitta : kansakoulujen tarpeeksi. Jyväskylä : Weilin & Göös, 1871.
Physikin opasto / alkeisopetuksen tarpeeksi toim. J.F.C. Tampere : Hagelberg, 1867.
Fred. Olsen

Fred. Olsen voi viitata seuraaviin henkilöihin:
Fred. Olsen (1857–1933), norjalainen laivanvarustaja
Fred. Olsen (s. 1929), norjalainen laivanvarustaja, edellisen pojanpoika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fred. Olsen”, voi hakea sivunnimihaulla, laajalla sivunnimihaulla tai tekstihaulla.
Jon Hamm

| Jon Hamm |
| --- | --- |
 Jon Hamm vuonna 2014.
Henkilötiedot
Syntynyt: 10. maaliskuuta 1971 (ikä 53) St. Louis, Missouri, Yhdysvallat
Näyttelijä
Aktiivisena:  2000–
Merkittävät roolit:  Don Draper (Mad Men)
Palkinnot
 Emmy parhaasta miespääosasta draamasarjassa 2015 Mad Men 
Aiheesta muualla
IMDb 
Elonet
Jonathan Daniel ”Jon” Hamm (s. 10. maaliskuuta 1971 St. Louis, Missouri) on yhdysvaltalainen näyttelijä, joka tunnetaan parhaiten Don Draperin roolista menestyssarjassa Mad Men.
Ura

Hamm aloitti näyttelijänuransa 2000-luvun alussa. Tuolloin hän näytteli sivurooleja lukuisissa elokuvissa ja televisiosarjoissa. Elokuvista tunnetuimmat ovat Clint Eastwoodin ohjaama elokuva Space Cowboys (2000) ja Mel Gibsonin ohjaama sotaelokuva Olimme sotilaita (We Were Soldiers, 2002). Hän sai myös vierailevan roolin sarjasta Vain yksi elämä, jossa hän näytteli Burt Ridleytä kahdeksantoista jakson verran. Tämän lisäksi Hamm on vieraillut lukuisissa TV-sarjoissa, kuten sarjoissa Gilmoren tytöt, C.S.I. Miami, Siskoni on noita, Num3rot ja 30 Rock.
Vuosina 2002–2004 hän näytteli televisiosarjassa The Division. Nykyään hänet tunnetaan parhaiten Don Draperin roolista menestyssarjassa Mad Men (2007–2015). Tämän lisäksi hän on ollut Broganin äänenä animaatiossa Shrek ja ikuinen onni (Shrek Forever After, 2010). Vuonna 2010 Hamm näytteli FBI:n agenttia Ben Affleckin elokuvassa The Town.
Yksityiselämä

Jon Hammilla on irlantilais-englantilais-saksalaiset sukujuuret. Hänen vanhempansa erosivat hänen ollessaan kaksivuotias ja hän jäi asumaan äitinsä luokse. Hammin ollessa kymmenvuotias hänen äitinsä kuoli syöpään ja hänen oli muutettava isänsä luokse. Hammin isä kuoli hänen ollessaan 20-vuotias. Ennen näyttelijäuraansa Hamm toimi opettajana.
Hamm on seurustellut yhdysvaltalaisen näyttelijän Jennifer Westfeldtin kanssa vuodesta 1997.
Aiheesta muualla

Kuvia tai muita tiedostoja aiheesta Jon Hamm Wikimedia Commonsissa
Jon Hamm NNDB:ssä
Jon Hamm Center (Arkistoitu – Internet Archive)
John Skelton

| John Skelton |
| --- | --- |

Henkilötiedot
Syntynyt: 17. maaliskuuta 1988 El Paso, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  196 cm
Paino:  110 kg
Pelipaikka:  pelinrakentaja
Pelinumero:  19
Pelaajaura
Seurat:  Arizona Cardinals
NFL-varaus:  155. varaus, 2010 Arizona Cardinals
Pääsarjaura:  2010–2015
John Skelton (s. 17. maaliskuuta 1988 El Paso, Texas) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Skelton pelasi lyhyen uran NFL-liigassa vuosina 2010–2015 esiintyen vain 20 ottelussa. Peliaikaa ammattilaisurallaan Skelton sai ainoastaan Arizona Cardinalsissa.
Skeltonin veli, Stephen Skelton, on pelannut myös NFL-liigassa sisempänä laitahyökkääjänä.
NFL-ura

Arizona Cardinals varasi Fordhamin yliopiston joukkueessa yliopistojalkapalloa pelanneen Skeltonin vuoden 2010 NFL:n varaustilaisuudessa, tilaisuuden viidennellä kierroksella. Cardinalsissa hänen roolinsa oli aluksi kolmospelinrakentaja, mutta muiden pelinrakentajien heikkojen esitysten myötä hän pääsi pelaamaan aloittajana neljässä ottelussa. Myös seuraavalla kaudella Skelton sai vastuuta, uuden hankinnan Kevin Kolbin loukkaannuttua kesken kauden.
Kauden 2012 harjoituskaudella Skelton voitti aloittavan pelinrakentajan paikan, mutta loukkaantui ja Kolb otti tuon roolin. Kauden aikana Arizonan pelinrakentajatilanne oli sekava ja myös Brian Hoyer ja Ryan Lindley pelasivat aloittavina Skeltonin ja Kolbin joutuessa penkille. Kauden jälkeen Arizona vapautti Skeltonin sopimuksesta.
Kaudella 2013 Skeltonilla oli lyhyitä sopimuksia Cincinnati Bengalsin, San Francisco 49ersin ja Tennessee Titansin kanssa, muttei saanut peliaikaa joukkueissa. Kaudella 2015 Skelton teki sopimuksen kanadalaisen jalkapallon CFL-liigan Montreal Alouettesin kanssa, mutta sopimus purettiin ennen runkosarjan alkua.
First

First tai FIRST voi tarkoittaa seuraavia:
FIRST, Far Infrared and Sub-millimetre Telescope, ESA:n vuonna 2009 laukaiseman Herschel-avaruusobservatorion alkuperäinen nimi
FIRST, First Racing, italialainen Formula 1 -talli
The First, vuonna 1964 perustettu suomalainen yhtye
First, Lindsay Lohanin single vuodelta 2005
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”First”, voi hakea sivunnimihaulla, laajalla sivunnimihaulla tai tekstihaulla.
Jäteautonkuljettaja

Jäteauto Japanissa.
Jäteautonkuljettaja on henkilö, joka kuljettaa jäteautoa. Suomessa jäteautonkuljettajan palkka kuukaudessa on keskimäärin 2619 euroa. Jäteautonkuljettajan työssä pääsyvaatimuksia ovat voimassa oleva ajokortti, hyvä fyysinen kunto, koska tehtävänä on siirrellä ja kuljettaa jätteitä, sekä jäteauton kunnossapidosta huolehtiminen, koska sen täytyy olla aina käyttövalmis. Työ vaatii myös erityistä kokemusta ja koulutusta jätehuollon alalta. Tähän työhön valmistuneiden on noudatettava erittäin tiukkoja ympäristö- ja turvallisuussääntöjä ja osattava käsitellä erilaisia jätteitä. Jäteautonkuljettajaksi voi esimerkiksi opiskella Keski-Pohjanmaan ammattiopistolla, ammattiopisto Tavastialla, Keski-Uudenmaan koulutusyhtymällä, koulutuskeskus JEDU:lla, Pohjois-Karjalan koulutusyhtymällä, Salon seudun ammattiopistolla, Tampereen seudun ammattiopistolla, Ylä-Savon ammattiopistolla ja Turun seudun ammattiopistolla.
Ammatin toimenkuva

Jäteautonkuljettajan tehtävänä on kerätä kaupunkien, kylien kuntien, kiinteistöjen ja laitoksien jätteet ja kuljettaa ne jäteasemalle tai jätekeskukseen. Työssä vaaditaan fyysisistä kuntoa ja kykyä kuljettaa painavia kuormia vakaasti, työssä on myös oltava huolellisia ja tarkkoja, jotta vaaratilanteiden syntymiseen on pienempi riski. Yleensä jäteautonkuljettajat työskentelevät ryhmissä ja heillä on tärkeä rooli jätehuollon sujuvuuden varmistamisessa.
Juan Bosch

| Juan Bosch |
| --- | --- |
 Juan Bosch vuonna 1963.
Dominikaanisen tasavallan presidentti
 27. helmikuuta 1963 – 25. syyskuuta 1963  
Edeltäjä:  Rafael Filiberto Bonnelly
Seuraaja:  Emilio de Los Santos
Henkilötiedot
Koko nimi:  Juan Bosch Gaviño
Syntynyt: 30. kesäkuuta 1909 Concepción de La Vega, Dominikaaninen tasavalta
Kuollut: 1. marraskuuta 2001 (92 vuotta) Santo Domingo, Dominikaaninen tasavalta
Ammatti:  kirjailija, poliitikko
Tiedot
Puolue:  Partido de la Liberación Dominicana
Muut puolueet:  Partido Revolucionario Dominicano
Juan Bosch Gaviño (30. kesäkuuta 1909 Concepción de La Vega, Dominikaaninen tasavalta – 1. marraskuuta 2001 Santo Domingo, Dominikaaninen tasavalta) oli dominikaanilainen kirjailija ja vasemmistopoliitikko. Hän nousi Dominikaanisen tasavallan presidentiksi helmikuussa 1963, mutta syrjäytettiin vallankaappauksessa saman vuoden syyskuussa.
Poliittinen ura

Bosch tunnettiin Rafael Trujillon aikana diktatuurin arvostelijana ja hän joutui maanpakoon 1937. Pari vuotta myöhemmin hän perusti Partido Revolucionario Dominicano -puolueen. Trujillon diktatuurin kaaduttua Bosch voitti Dominikaanisen tasavallan presidentinvaalit joulukuussa 1962. Hänen onnistui saada kannatusta sekä köyhiltä talonpojilta että keskiluokalta ja älymystöltä. Boschin laatima uusi perustuslaki vei valtaa suurmaanomistajilta, kirkolta, elinkeinoelämältä ja armeijalta. Tämä johti siihen, että armeija kaappasi vallan syyskuussa 1963 ja Bosch joutui uudelleen maanpakoon. Hän pääsi palaamaan kaksi vuotta myöhemmin, ja hänet suostuteltiin osallistumaan vaaleihin. Hän ei kuitenkaan turvallisuutensa takia uskaltanut kampanjoida tosissaan. Bosch erosi PRD-puolueesta 1970-luvulla ja perusti uuden Partido de la Libración Dominicana -puolueen. Hän osallistui puolueensa ehdokkaana useisiin presidentinvaaleihin vuoteen 1994 saakka, mutta ei koskaan tullut valituksi.
Perintö

Boschin presidentinkausi jäi lyhyeksi, mutta hänellä katsotaan olleen tärkeä osa maansa demokratian kehityksessä.
Aiheesta muualla

Kuvia tai muita tiedostoja aiheesta Juan Bosch Wikimedia Commonsissa
Johnson City (Tennessee)

| Johnson City |
| --- | --- |
 Johnson Cityn keskustaa, taustalla Buffalo Mountain

 Johnson City
 Koordinaatit: 36°20′N, 82°22′W 
Valtio:  Yhdysvallat
Osavaltio:  Tennessee
Piirikunta:  Washingtonin piirikunta
Pinta-ala:  
 – Kokonaispinta-ala:  112,9 km²
 – Maa:  112,1 km²
 – Josta vettä:  0,83 km² 
Korkeus:  498 m
Väkiluku (2020):  71 046
 – Väestötiheys:  629 as./km²
 – Metropolialue:  203 000
Aikavyöhyke:  UTC-5
 – Kesäaika:  UTC-4
Postinumero:  37601-37604, 37614, 37615 ja 37684
 
 www.johnsoncitytn.gov 
Infobox OKVirheellinen NIMI-arvo: 
Johnson City on kaupunki Tennesseessä Yhdysvalloissa. Tennesseen vuoristoisessa koilliskolkassa sijaitseva Johnson alkoi kasvaa rautateiden risteyskohtaan 1850-luvulla. Se muodostaa yhdessä Kingsportin ja Bristolin kanssa Tri-Cities-alueen.
Maantiede

Johnson City sijaitsee pääosin Washingtonin piirikunnan alueella. Kaupungin pohjoisimmat osat sijaitsevat Sullivanin piirikunnassa ja itäisimmät osat Carterin piirikunnassa. Luonnonmaantieteellisesti Johnson City sijaitsee Appalakkien vuorijonon lounaisosassa. Se on rakennettu laaksoon, jonka korkeus on puolisen kilometriä merenpinnan yläpuolella. Johnson Cityn linnuntie-etäisyys itäisen Tennesseen keskuksesta Knoxvillesta on noin 150 kilometriä itäkoilliseen. Lyhin maantie-etäisyys on noin 170 kilometriä.
Johnson Cityn ilmasto on subtrooppinen ja kostea (ilmastovyöhyke Cfa). Kesät ovat lämpimiä ja talvet viileitä. Sijainti melko korkealla merenpinnan tasoon nähden vaikuttaa viilentävästi lämpötiloihin. Johnson City sijaitsee samalla leveysasteella kuin esimerkiksi Espanjan Aurinkorannikko.